paragraph_text: Najviša je ptica koja može letjeti u Sjevernoj i Južnoj Americi. U tom području ima drugi najveći raspon krila nakon kondora. Žabiru je barska ptica, ima goli vrat crne boje, crven pri dnu. Perje je bijelo, a noge su crne. Može narasti do 140 cm i težiti do osam kg. Kljun je dug 25-35 cm, crn i vrlo jak. Ženka je obično manja od mužjaka. Zbog svoje ljepote, privlači pozornost turista, koji zalaze u Pantanal.